ΓΡΑΠΤΗ ΕΡΩΤΗΣΗ E-1189/01

υποβολή: Juan Naranjo Escobar (PPE-DE) προς την Επιτροπή

(19 Απριλίου 2001)

Θέμα: Το σύνδρομο της τουριστικής θέσης

Το τελευταίο διάστημα σημειώνονται διαδοχικά περιστατικά του ονομαζόμενου συνδρόμου της τουριστικής θέσης, το οποίο έχει προκαλέσει ακόμη και θανάτους επιβατών σε πτήσεις μεγάλης διάρκειας, και που οφείλεται στην πολύωρη ακινησία στα στενά καθίσματα των αεροσκαφών που εκτελούν διηπειρωτικά δρομολόγια.

Το φαινόμενο αυτό δεν είναι παρά το αποτέλεσμα της επιθυμίας διαρκώς μεγαλύτερης εκμετάλλευσης του διαθέσιμου χώρου στα αεροσκάφη, για την αύξηση της αποδοτικότητας των αεροπορικών εταιρειών με τη βελτίωση της κερδοφορίας στις προαναφερθείσες πτήσεις μεγάλης διάρκειας. Η κατάσταση όμως έχει φθάσει σε σημείο ώστε, για την προστασία της ζωής των επιβατών, να απαιτείται η λήψη μέτρων που θα ρυθμίζουν τον διαθέσιμο χώρο για κάθε επιβάτη, επιτρέποντάς του να ταξιδεύει με μια ελάχιστη ελευθερία κινήσεων για να αποφύγει την εμβολή που προκαλεί το σύνδρομο της τουριστικής θέσης.

Πιστεύει, συνεπώς, η Επιτροπή ότι θα πρέπει να προστατεύσει το δικαίωμα στη ζωή των επιβατών διηπειρωτικών πτήσεων, με την επιβολή διατάξεων που θαποχρεώνουν τις αεροπορικές εταιρείες να προσφέρουν θέσεις επιβατών με την απαραίτητη εγγύηση προστασίας της ζωής των επιβατών σε πτήσεις μεγάλης διάρκειας;

Απάντηση της κας de Palacio εξ ονόματος της Επιτροπής

(12 Ιουνίου 2001)

Η Επιτροπή γνωρίζει πολύ καλά τις πρόσφατες εκθέσεις και εξελίξεις στον τομέα της Βαθειάς Φλεβικής Θρόμβωσης [Deep vein thrombosis (DVT)] σε σχέση με τις συνθήκες στον θάλαμο επιβατών και λαμβάνει πολύ σοβαράπόψη τις ανησυχίες των επιβατών. Έχει εξετάσει σειρά εκθέσεων, ιδίως δε την έκθεση της Επίλεκτης Επιτροπής για την Επιστήμη και την Τεχνολογία της Βουλής των Λόρδων.

Οι προκαταρκτικές εκτιμήσεις της Επιτροπής δεν έδωσανπόσταση στους ακραίους ισχυρισμούς για κινδύνους τηςγείας από τα αεροπορικά ταξίδια. Ωστόσο, η Επιτροπή λαμβάνει πολύ σοβαράπόψη το ενδεχόμενο ναπάρχουν όντως κίνδυνοι για τηνγεία, ειδικότερα δε από την DVT, επί τοσούτω μάλλον που τα δεδομένα για τη συχνότητα εμφάνισης της πάθησης είναι φτωχά.

Ως εκ τούτου (και ως πρώτο προφυλακτικό μέτρο), η κα de Palacio, Αντιπρόεδρος της Επιτροπής αρμόδια για την πολιτική μεταφορών, απευθύνθηκε γραπτώς στους προέδρους της Ένωσης Ευρωπαϊκών Αεροπορικών Εταιρειών, της Ένωσης Ευρωπαϊκών Περιφερειακών Αεροπορικών Εταιρειών καθώς και της Ένωσης Διεθνών Αερομεταφορέων, καλώντας τα μέλη τους να λάβουν προφυλακτικά μέτρα σε σχέση με την DVT. Στην επιστολή της, κάλεσε τις αεροπορικές εταιρείες να λάβουν δραστικά μέτρα ώστε να ελαχιστοποιηθούν οι κίνδυνοι, ενημερώνοντας τους επιβάτες κατά την κράτηση των εισιτηρίων, για τους κινδύνους, για τους προδιαθεσικούς παράγοντες και για τα προφυλακτικά μέτρα που μπορούν να ληφθούν πριν από πολύωρες πτήσεις και συμβουλεύοντας τους, αφ ης στιγμής επιβιβαστούν, για το δέον γενέσθαι να κάνουν ώστε να μειωθεί η πιθανότητα θρόμβωσης.

Ορισμένες αεροπορικές εταιρείες προβαίνουν ήδη, με δικής τους πρωτοβουλία, σε προειδοποιήσεις πριν από την επιβίβαση ή και ενημέρωση κατά την πτήση (ενημερωτικά φυλλάδια, βίντεο, περιοδικά που διανέμονται κατά την πτήση όπου επιδεικνύονται ασκήσεις, με συστάσεις για το τί πρέπει να πράξουν και τί να αποφύγουν, κ.λπ.).

Αρχικά, όπως αναφέρεται σε προηγούμενη κοινή απάντηση στις γραπτές ερωτήσεις E-0151/01 του κου Χατζηδάκη, E-0155/01 της κας Roth-Behrendt και του κου Σουλαδάκη, E-0191/01 του κου Davies, E-0233/01 της κας Garcia Orcoyen Tormo, E-0271/01 του κου Duin και P-0353/01 του Sir Robert Atkins(1), η Επιτροπή είχε την πρόθεση να συστήσει ομάδες ειδικών, μια για τις συνέπειες της DVT και μια για την ποιότητα του ατμοσφαιρικού αέρα και τις συνθήκες στο θάλαμο επιβατών.

Εν τω μεταξύ, λόγω των διαφόρων πρωτοβουλιών και, ειδικότερα, μιας ειδικής συνδιάσκεψης που οργάνωσε η Παγκόσμια Οργάνωση Υγείας τον Μάρτιο του 2001, η Επιτροπή είναι της γνώμης ότι θα ήταν αποδοτικότερο να συμβάλει χρηματοδοτικά στη διεθνή έρευνα στα ακόλουθα ζητήματα:

1. διερεύνηση της σχέσης μεταξύ αεροπορικών ταξιδιών και DVT, ποσοτικοποίηση της σχέσης αυτής, εφόσονπάρχει, και ενδείξεις για αιτιολογικούς παράγοντες,

2. ειδικές μελέτες με ομάδες εθελοντών, εξετάζοντας τους επιμέρους ανεξάρτητους περιβαλλοντικούς και συμπεριφορικούς παράγοντες κινδύνου,

3. παρεμβατική μελέτη για την αξιολόγηση προληπτικών μέτρων με τυποποιημένες διαγνωστικές μεθόδους, όπου συμμετέχουν επιβάτες σε καλά ελεγχόμενες πειραματικές μελέτες.

Το ερευνητικό αυτό πρόγραμμα πρόκειται να αρχίσει το καλοκαίρι του 2001.

Η Επιτροπή δεν θα αμελήσει να διαβιβάσει τα αποτελέσματα της εργασίας στο Κοινοβούλιο, αφ ης στιγμής αυτή ολοκληρωθεί. Ωστόσο, με τις τρέχουσες επιστημονικές γνώσεις, η Επιτροπή δεν προτίθεται να προτείνει νέο σχετικό κανονισμό.

(1) ΕΕ C 235 E της 21.8.2001, σελ. 132.